U okviru projekta „Grad za djecu“- poboljšanje usluga i uvjeta za djecu u sustavu ranog i predškolskog odgoja i obrazovanja na području grada Dubrovnika", kodni broj UP.02.2.2.08.0060. Upravno vijeće Dječjih vrtića Dubrovnik objavljuje

**JAVNI POZIV**

**ZA OBAVLJANJE POSLOVA ASISTENTA/POMOĆNIKA U ODGOJNOJ SKUPINI ZA DJECU S TEŠKOĆAMA U DJEČJIM VRTIĆIMA DUBROVNIK**

Projektom je predviđen odabir i zapošljavanje zainteresiranih osoba u Dječjim vrtićima Dubrovnik, a s ciljem povećanja socijalne uključenosti i integracije djece s teškoćama u Dječjim vrtićima Dubrovnik

„ASISTENTI/POMOĆNICI U DJEČJIM VRTIĆIMA DUBROVNIK“

Broj traženih osoba: 15

Radno vrijeme: nepuno radno vrijeme - 20 sati tjedno

Vrsta ugovora: ugovor o radu na određeno vrijeme – do završetka navedenog projekta

**UVJETI:**

* najmanje završeno srednjoškolsko obrazovanje
* Radni odnos u vrtiću ne može zasnovati osoba koja ima zapreke iz članka 25. Zakona o predškolskog odgoju i obrazovanju (NN 10/97, 107/07 i 94/13).

**PREDNOST PRI ZAPOŠLJAVANJU IMAT ĆE KANDIDATI:**

* koji imaju iskustva na poslovima asistenta/pomoćnika te općenito u radu s djecom s teškoćama u razvoju
* koji imaju završenu visoku stručnu spremu te apsolventi i studenti u zanimanjima: edukacijski rehabilitator, socijalni pedagog, logoped, psiholog, učitelj, socijalni radnik, prof. odgojitelj
* nezaposlene osobe

Natjecati se mogu kandidati oba spola, sukladno članku 13. Zakona o ravnopravnosti spolova.

**OPIS POSLOVA:**

Osnovna zadaća pomoćnika u nastavi je pružanje neposredne podrške djeci s teškoćama tijekom odgojno-obrazovnog procesa; pomoć u komunikaciji i socijalnoj uključenosti, pomoć u obavljanju ostalih odgojno-obrazovnih aktivnosti i zadataka i suradnja s odgojiteljima u skupini roditeljima djeteta.

Odabir će se izvršiti uz pomoć stručnih metoda procjene kompetencija i osobina podnositelja/ica zahtjeva.

Odabrani kandidati će biti pozvani na razgovor.

S odabranim kandidatima Vrtić će sklopiti ugovor o radu na određeno vrijeme u kojem će biti utvrđeni poslovi, trajanje te međusobna prava, obveze i odgovornosti ugovornih strana.

Prije sklapanja ugovora o radu kandidati će biti upućeni na liječnički pregled te su dužni dostaviti dokaz o nezaposlenosti ili suglasnost poslodavca da mogu sklopiti ugovor o radu na određeno vrijeme vezano za poslove predviđene ovim javnim pozivom, a sve sukladno Zakonu o radu.

Uz prijavu na javni poziv kandidati su dužni priložiti sljedeće dokumente:

* vlastoručno potpisanu zamolbu za zasnivanje radnog odnosa (potpisati i napomenu koja se odnosi na raspoloživost osobnih podataka)
* životopis
* dokaz o odgovarajućem stupnju obrazovanja
* uvjerenje o nekažnjavanju, ne starije od 6 mjeseci
* pisani dokaz (potvrda/uvjerenje) o završenoj edukaciji za asistenta/pomoćnika u ukoliko je kandidat završio edukaciju
* dokaz o nezaposlenosti

Odabrani kandidati dužni su prije sklapanja ugovora o radu dostaviti na uvid originalne dokumente, ukoliko su priložili ne ovjerene preslike.

Prijave se podnose izričito u papirnatom obliku, u zatvorenoj omotnici preporučenom pošiljkom ili direktnom dostavom na adresu Dječji vrtići Dubrovnik, Iva Vojnovića 34, s naznakom: “Javni poziv za obavljanje poslova asistenta/pomoćnika za djecu s teškoćama u Dječjim vrtićima Dubrovnik”.

Rok za dostavu prijava je do 06. ožujka. 2019. godine, a u slučaju nedovoljno prijavljenog broja kandidata ili povećanja broja pomoćnika tijekom pedagoške godine, ovaj javni poziv ostat će otvoren do daljnjeg.

Nepravodobne i nepotpune prijave neće biti razmatrane.

Ovaj javni poziv bit će objavljen na službenim stranicama i oglasnoj ploči Hrvatskog zavoda za zapošljavanje, stranicima Grada Dubrovnika te na web stranici i oglasnoj ploči Dječjih vrtići Dubrovnik.

KLASA: 112-07/19-01/05

URBROJ: 2117-110-01-19-01

Dubrovnik, 22. veljače 2019. godine

**Dječji vrtići Dubrovnik**